EkBass/fiwiki-20250220-pages-articles huggingface dataset:
Ellala

thumb|260px|Ellala syksyllä 2006 Ellala on SRV:n omistama huvila Toppilansalmen pohjoisrannalla Oulun Toppilassa. Ellalan rakennutti kauppaneuvos Albert Oskar Snellman. Nimensä Ellala sai Snellmanin tyttären Elinin mukaan. Rakentamisvuodesta ei ole varmuutta, mutta vuonna 1879 huvilaan rakennettiin kahdeksankulmainen torni ja tornin huipulle lasitettu paviljonki. Ellalaa laajennettiin vuonna 1890 ja samalla rakennettiin uusi avoin veranta. Huvila siirtyi A. O. Snellmanin ja tämän lesken kuoleman jälkeen tytär Elinin ja tämän aviomiehen Reinhold Weckmanin haltuun. Weckmanit omistivat huvilan vuoteen 1932 asti, jolloin huvila siirtyi Vaasan Höyrymylly Oy:lle johtajan asunnoksi. Sittemmin huvila on toiminut Rehuraision Oulun rehutehtaan konttorirakennuksena. Rehutehtaan toiminta siirrettiin Ylivieskaan, ja Oulun tehtaan tuotanto loppui vuonna 2009. Kulttuurihistoriallisesti arvokas rakennus on kunnostettu, ja sen sisällä toimii tällä hetkellä SRV:n työmaatoimisto. Kun alueelle syntyvä Satamarannan asuinalue on valmis, huvilasta on tarkoitus tehdä Toppilansalmen yhteisön sydän ja keskipiste, jossa asukkaat voivat viihtyä yhdessä. ==Lähteet== ==Aiheesta muualla== Luokka:Toppila Luokka:Oulun rakennukset ja rakennelmat Luokka:Huvilat Luokka:Suomen 1800-luvulla rakennetut rakennukset ja rakennelmat
Harri Laurila

Harri Juhani Laurila (s. 30. huhtikuuta 1965 Tampere) on suomalainen entinen jääkiekkoilija, pelipaikaltaan puolustaja. ==Pelaajaura== Laurila edusti urallaan SM-liigassa Kiekkoreipasta, Tapparaa, JyP HT:tä, Ässiä sekä HPK:ta. Lisäksi hän on pelannut Itävallassa, Saksassa ja Sveitsissä. Hän pelasi Suomen maajoukkueessa Albertvillen olympialaisissa sekä MM-kilpailuissa 1992, josta tuli hopeamitali. Samana vuonna hänet valittiin SM-liigan All Stars -kentälliseen sekä palkittiin parhaana puolustajana. Laurila voitti Tapparan paidassa yhteensä neljä Suomen mestaruutta. Hän on Boston Bruinsin yhdeksännen kierroksen varaus vuodelta 1983. ==Pelaajauran jälkeen== Pelaajauransa jälkeen Laurila on toiminut muun muassa Suomen alle 18-vuotiaiden maajoukkueen päävalmentajana. Tällä hetkellä hän toimii kakkosvalmentajana Jukka Rautakorven luotsaamassa alle 20-vuotiaiden maajoukkueessa. ==Lähteet== == Aiheesta muualla == *Harri Laurila tilastot Eurohockey.netin sivustolla Luokka:Suomalaiset jääkiekkoilijat Luokka:Pekka Rautakallio -palkinnon voittajat Luokka:Boston Bruinsin varaamat pelaajat Luokka:Vuonna 1965 syntyneet Luokka:Elävät henkilöt
Dermot Mulroney

Dermot Mulroney (31. lokakuuta 1963 Alexandria, Virginia) on yhdysvaltalainen näyttelijä. == Elämäkerta == Mulroney opiskeli lapsena sellonsoittoa. Hän opiskeli Northwestern University -yliopistossa ja valmistui vuonna 1985. === Näyttelijänä === Hän näytteli sivuosaa Nuorissa sankareissa (1988) ja sai mainetta roolistaan HIV:n uhrina elokuvassa Ikuinen ystävyys (1990). Hän on näytellyt yleensä sivurooleissa, mutta uraan lukeutuu myös pääosia. Elokuvassa Sanovat sitä rakkaudeksi (1993) Mulroney näyttelee henkilöä nimeltä Kyle Davidson, joka on ujo ja sympaattinen kantrilaulaja. Elokuvassa Kuka sanoo tahdon (1997) hänen vastanäyttelijöinään olivat Cameron Diaz ja Julia Roberts. Mulroney on elokuvauransa ohella ansioitunut myös sellistinä ja hän on soittanut muun muassa Melissa Etheridgen levyllä Never Enough (1992). Hän kuului elokuvan Vaarallinen tehtävä III teemamusiikin soittaneeseen orkesteriin. Hän on myös näytellyt muutamassa jaksossa komediasarjassa Frendit, Rachelin (Jennifer Aniston) työkaveria. Lisäksi Mulroneylla oli vieraileva äänirooli Batmanissa Hal Jordanina, sarjan viidennellä tuotantokaudella. Vuonna 2005 hän näytteli elokuvassa Hääheila. Mulroney näytteli vuonna 2014 pääosaa, Francis Gibsonia televisiosarjassa Uhka. Mulroney tunnetaan myös Sean Piercenä sarjassa Hävyttömät, jossa hän näytteli 2015-2017. == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1963 syntyneet Luokka:Elävät henkilöt
Aphrodite’s Child

Aphrodite’s Child oli vuosina 1967–1972 toiminut kreikkalainen progressiivinen rockyhtye. Yhtyeen tunnetuimmat jäsenet olivat basisti-laulaja Demis Roussos ja kosketinsoittaja Vangelis Papathanassiou, jotka molemmat olivat kuuluisia Kreikassa jo ennen yhtyettä. Sekä Demis Roussos että paremmin pelkästään etunimellään tunnettu Vangelis tekivät yhtyeen hajoamisen jälkeen menestyksekkään uran. Aphrodite’s Childin kaksi muuta jäsentä olivat rumpali Loukas Sideras ja kitaristi Anargyros Koulouris. Yhtyeen kappaleista tunnetaan parhaiten ”Rain and Tears” vuodelta 1968.Guinness Rockopedia useita kirjoittajia s. 465 1998 ISBN 0-85112-072-5 Suomeksi sen esittää Markku Suominen nimellä ”Jäljet jää kyynelten” Juha Vainion sanoittamana. Lea Laven teki version nimellä ”Rakkaus kaunistaa” Chrisse Johanssonin sanoittamana. == Albumit == * End of the World (1968) * It’s Five O’Clock (1969) * 666 (1972) == Lähteet == Luokka:Kreikkalaiset yhtyeet Luokka:Rockyhtyeet
Jaana ja Tiina

Jaana ja Tiina oli kaksossisarusten Jaana ja Tiina Tynellin (s. 1963) muodostama lapsiduo. Heidän tunnetuin kappaleensa on vuonna 1971 levytetty "Mustan kissan tango" sekä Nisse-polkka. Tyttöjä kutsuttiin lastentarhassa nimellä "Tiitiäiset". Luokka:Suomalaiset duot Luokka:Suomalaiset lastenmusiikkiyhtyeet Luokka:Sisarukset
Ouadane

Ouadane () on kaupunki Mauritanian länsiosassa. Sen perustivat berberit vuonna 1147, ja siitä tuli pian merkittävä kauppapaikka karavaanireittien varrella. Portugalilainen kauppa-asema perustettiin kaupunkiin vuonna 1487, mutta 1500-luvulta alkaen kaupunki rapistui. Osittain raunioitunut vanha kaupunki on UNESCOn maailmanperintökohde. == Lähteet == *UNESCO Luokka:Adrarin alue Luokka:Mauritanian kaupungit Luokka:Unescon maailmanperintökohteet Mauritaniassa
Chinguetti

Chinguetti () on kaupunki Mauritanian keskiosassa, noin 500 km maan pääkaupungista Nouakchottista koilliseen. Se oli 1200-luvulta alkaen merkittävä kauppapaikka karavaanireittien varrella. Chinguettin nähtävyyksiä ovat moskeija, vesitorni ja Ranskan muukalaislegioonan entinen linnoitus. Kaupungin kirjastoissa on keskiaikaisia kirjoituksia koraanista ja arabien luonnontieteellisiä muistiinpanoja. Kaupunkia uhkaa hiekka-aavikon leviäminen. Sen länsirajalla on korkeita hiekkadyynejä, ja useita taloja on jo jätetty tyhjilleen hiekan etenemisen takia. Osittain raunioitunut vanha kaupunki on vuodesta 1996 UNESCOn maailmanperintökohde. == Lähteet == ==Aiheesta muualla== Luokka:Adrarin alue Luokka:Mauritanian kaupungit Luokka:Unescon maailmanperintökohteet Mauritaniassa
Pohjois-Pohjanmaan liitto

Pohjois-Pohjanmaan liitto on yksi Suomen kahdeksantoista maakunnan liitosta. == Historia == Pohjois-Pohjanmaan liittoa edeltänyt Pohjois-Pohjanmaan Maakuntaliitto perustettiin tammikuun 6. päivänä 1931 Oulun Seurahuoneella. Kokouskutsussa todettiin seuraavaa: "Luokaamme yhteisen maakuntahenkemme pohjalta elinvoimainen, koko maakuntaa käsittävä, kaikki pohjois-pohjalaiset yhdistävä maakuntaliitto". Tämä maakuntahenki kannatteli Maakuntaliittoa aina 62 vuotta, kunnes se ja Pohjois-Pohjanmaan seutukaavaliitto yhdistettiin huhtikuun 1. päivänä 1993 Pohjois-Pohjanmaan liitoksi.Ritva Kylli, Mirja Vehkaperä 2009. Maakunta on matkassamme. Pohjois-Pohjanmaan maakuntaliitto 1931-1993 ja Pohjois-Pohjanmaan seutukaavaliitto 1969-1993. Oulu, Pohjois- Pohjanmaan liitto. ISBN 978-952-5731-08-8 ==Toiminta== Pohjois-Pohjanmaan liitto on yhteensä kolmenkymmenen Pohjois-Pohjanmaan kunnan muodostama kuntayhtymä, Vaalan kunta Kainuusta liittyi vuoden 2016 alusta sen varsinaiseksi jäsenkunnaksi. Liiton tehtävinä ovat alueellinen kehittäminen, muun muassa aluekehittämisohjelmien sekä EU-ohjelmien valmistelu ja laadinta yhteistyössä muiden toimijoiden kanssa, maakuntakaavoitus, edunvalvonta ja maakunnan tunnetuksi tekeminen. Toimimme yhdessä eri yhteistyötahojen kanssa maakunnan parhaaksi. Pohjois-Pohjanmaan liitolta voi hakea rahoitusta maakuntaohjelman ja EU-ohjelmien tavoitteiden mukaisten hankkeiden toteuttamiseen. ==Organisaatio== Liiton päätöksenteko perustuu kunnalliseen demokratiaan, päätösvaltaa liitossa käyttävät maakuntavaltuusto ja -hallitus. Maakuntajohtajana toimii Jussi Rämet. Aluekehityksen tulosalueen johtaja on kehitysjohtaja Tiina Rajala ja aluesuunnittelun tulosaluetta johtaa suunnittelujohtaja Markus Erkkilä. Hallintojohtaja Riitta Pitkänen johtaa hallinnon ja talouden tulosaluetta. == Lähteet == Luokka:Maakuntien liitot Luokka:Pohjois-Pohjanmaa
Albert Bierstadt

Albert Bierstadt (7. tammikuuta 1830 Solingen – 18. helmikuuta 1902 New York) oli saksalaissyntyinen yhdysvaltalainen taidemaalari, joka tuli tunnetuksi varsinkin lännenaiheisilla maisemamaalauksillaan. Hän syntyi Solingenissa, Nordrhein-Westfalenissa, mutta muutti Yhdysvaltoihin ensimmäistä kertaa jo vuonna 1833. Hän aloitti itseoppineena, mutta opiskeli maalaustaidetta Düsseldorfissa, Saksassa 1853-1857. Bierstadt välitti Düsseldorfin koulukunnan maisemamaalauksen menetelmiä Yhdysvaltoihin. Bierstadt edustaa yhdysvaltalaista Hudson River -koulukuntaa. Hän oli erityisen ihastunut vuoristomaisemiin, ja Mount Bierstadt (4 286 m) Coloradossa onkin nimetty hänen mukaansa. Taiteilija kuoli Yhdysvalloissa 72 vuoden ikäisenä. Kuva:Albert Bierstadt 001.jpg|Lake Tahoe, 1868. File:Bierstadt Albert A View in the Bahamas.jpg|Näkymä Bahamalta File:Bierstadt Albert Staubbach Falls Near Lauterbrunnen Switzerland.jpg|Vesiputous Lauterbrunnenin lähellä Sveitsissä File:Bierstadt Albert Falls of Niagara from Below.jpg|Niagaran putoukset alhaalta päin Luokka:Saksalaiset taidemaalarit Luokka:Yhdysvaltalaiset taidemaalarit Luokka:Düsseldorfin koulukunta Luokka:Romantiikan taiteilijat Luokka:Vuonna 1830 syntyneet Luokka:Vuonna 1902 kuolleet
Servais Knaven

Henricus Theodorus Josephus ’Servais’ Knaven (s. 6. maaliskuuta 1971 Lobith, Gelderland) on alankomaalainen maantiepyöräilijä, joka kilpaili ammattilaisena vuosina 1994−2010. Kaudella 2011 hän toimii johtotehtävissä Team Sky -tallissa. Knaven voitti vuoden 2001 Pariisi-Roubaix'n 34 sekuntia ennen tallitoveriaan Johan Museeuwia; Romāns Vainšteins varmisti Domo–Farm Frites- joukkueen kolmoisvoiton. ==Saavutuksia== *Pariisi-Roubaix: 2001 voitto, 2003 seitsemäs *Gent-Wevelgem: 2003 viides *Omloop Het Volk: 2000 kolmas *Ranskan ympäriajo: **2001 kolmas etapilla 8 **2002 toinen etapilla 8 **2003 voitto etapilla 17 *Tirreno-Adriatico: 2005 etapin 5 voitto *Alankomaiden ympäriajo: 2000 kokonaiskilpailussa kolmas *Tanskan ympäriajo: 1997 kokonaiskilpailun voitto *Etoile de Besseges: 1998 etapin 1 voitto *Guldensporentweedaagse Omloop Vlaamse Ardennen: 2000 kokonaiskilpailun ja etapin 1 voitto *Qatarin ympäriajo: 2003 etapin 5 voitto *Scheldeprijs Schoten: 1998 voitto *Dwars Dorr Gendringen: 1998 voitto *Ronde van Middel-Zeeland: 1999 voitto *Alankomaiden maantiepyöräilymestari: 1995 ==Lähteet== *Servais Knaven Trap–Friis- tietokannassa *Profiili cyclingarchives.com-sivustolla ===Viitteet=== ==Aiheesta muualla== *Virallinen sivusto Luokka:Alankomaalaiset maantiepyöräilijät Luokka:Vuonna 1971 syntyneet Luokka:Elävät henkilöt
Oualata

Oualata eli Walata () on kaupunki Mauritanian kaakkoisosassa. Siellä on ollut Afrikan ensimmäisiä kivirakennuksia. Kaupunki kukoisti osana Ghanan kuningaskuntaa, mutta sen olivat luultavasti perustaneet jo alueella aiemmin asuneet heimot. Tällä seudulla oli kivikautista asutusta jo 2000–300 eaa. Oualata perustettiin 1000- tai 1100-luvulla. Se oli merkittävä kauppapaikka Saharaa ylittäneille muslimikauppiaille, jotka kuljettivat kultaa, suolaa ja orjia Länsi-Sudanista Välimeren maiden markkinoille.Lapidus 2022, s. 447–448 Se oli myös huomattava islamilaisen oppineisuuden keskus, jossa oli kuusi koraanikoulua. Nykyisin kaupungin nähtävyyksiin kuuluvat kirjasto ja käsikirjoitusmuseo, etnografinen museo, ranskalainen linnoitus ja kivikautinen kylä. Osittain raunioitunut vanha kaupunki on UNESCOn maailmanperintökohde. == Lähteet == * === Viitteet === == Aiheesta muualla == Luokka:Hodh Charguin alue Luokka:Mauritanian kaupungit Luokka:Unescon maailmanperintökohteet Mauritaniassa
Savugeneraattori

Savugeneraattori on asevoimien käyttämä suojautumisväline. Venäläiset kehittivät erittäin suositun keinon, missä laskettiin erillisestä putkistosta raakaa naftaa torpedoveneen kuumiin pakoputkiin, jolloin nafta kiehui ja muodosti paksua savua. Savu purkautui pakoputkista ulos. Veneen ajaessa nopeasti sen taakse muodostui paksu ja hitaasti leviävä savupilvi. Näitä laitteita oli Suomessa kolmessa Viima-luokan veneessä ja Vasamassa. Toinen tyyppi oli erillinen savugeneraattori. Se oli noin sadan litran vetoinen tynnyri, jonka pohjalla oli bensiinillä toimiva keitin. Sen yläpuoliselle levylle laskettiin erityistä savutusöljyä - käytännössä puhdistettua naftaa - jolloin muodostui paksua savua. Savu syötettiin tynnyrin yläosassa olevista suuttimista. Näitä laitteita oli Suomen laivaston miinalaivojen Ruotsinsalmi ja Riilahti lisäksi vain Turussa lisenssillä rakennetuissa Taisto-luokan moottoritorpedoveneissä. Miinalaivoissa generaattori oli savupiipussa, Taistoissa keskellä perää. Yhdysvaltain laivasto asensi savugeneraattoreita hävittäjiin ja saattuehävittäjiin, koska savuverho oli tehokas keino tutkattomia tai enintään heikkotasoisin tutkin varustettuja japanilaisia sotalaivoja vastaan. Näissä aluksissa savukoneisto oli sijoitettu alusten savupiippuihin. Lisäksi oli olemassa myös kiinteästi maalle asennettuja savugeneraattoreita, joita käytettiin lähinnä satamien suojana. Nykyaikana menetelmän käyttö on harvinaistumassa, koska nykyaikaiset elektroniset tähtäimet näkevät ainakin osittain savun läpi. ==Lähteet== * Laivasto sodassa 1939-45 / käsikirjoittaja Jouko Pirhonen ja Jukka Heinonen ; toimittaja Mauri Kalima. Maanpuolustuslehden kustannusosakeyhtiö, 1987. VIDEO * Peuranheimo - Pirhonen - Killinen: Laivat puuta, miehet rautaa == Aiheesta muualla == Luokka:Taistelutekniikka
Prichsenstadt

Prichsenstadt on kaupunki Baijerin osavaltiossa Saksassa. Se kuuluu Unterfrankenin hallintopiiriin ja Kitzingenin piirikuntaan. Vuoden 2020 lopussa kaupungissa asui 3 057 asukasta. Prichsenstadt sijaitsee Main-joen ja Steigerwaldin luonnonpuiston välissä. Kaupunkiin kuuluvien Brünnaun, Neuses am Sandin, Stadelschwarzachin ja Laubin läpi virtaa Mainin sivujoki Schwarzach. == Historia == Prichsenstadt perustettiin 900-luvun tienoilla. Sille myönnettiin viralliset kaupunginoikeudet vuonna 1367. Vuonna 1803 Prichsenstadtin hallinta siirtyi Preussiin liitetyltä Ansbachin ruhtinaskunnalta Baijerille. Nykyinen Prichsenstadtin suurkunta 10 kaupunginosineen muodostettiin vuoden 1972 alueuudistuksen yhteydessä. Siihen asti kaupunki kuului Gerolzhofenin piirikuntaan. == Lähteet == == Aiheesta muualla == * Kaupungin verkkosivut Luokka:Baijerin kunnat Luokka:Saksan kaupungit Luokka:Unterfranken
20 Suosikkia – Jos luoja suo

Jos luoja suo on vuonna 2002 julkaistu 20 suosikkia -sarjaan kuuluva Aki Hietalan kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia -sarjan muut albumit Luokka:Vuoden 2002 kokoelma-albumit Luokka:Suomalaiset iskelmäalbumit
Virginialainen

Virginialainen on yhdysvaltalainen televisiosarja, joka kertoo Wyomingissa sijaitsevasta Shiloh-nimisestä karjatilasta ja sen työnjohtajasta, Virginiasta kotoisin olleesta karjapaimenesta, jota näytteli James Drury. Sarja perustuu löyhästi kirjailija Owen Wisterin vuonna 1902 ilmestyneeseen samannimiseen romaaniin.Petri Liukkonen, Owen Wister, Authors' Calendar, viitattu 10.11.2021 Sarjaa kuvattiin vuosina 1962–1971 kaiken kaikkiaan 249 jaksoa. Tuotannon päättyessä olivat Druryn esittämä päähenkilö Virginialainen sekä hänen lähin miehensä, Doug McCluren esittämä karjapaimen Trampas, sarjan ainoat jäljellä olleet alkuperäiset roolihahmot. Yhdeksän tuotantokauden aikana ei missään vaiheessa paljastettu Virginialaisen oikeaa nimeä. Sarjan jaksoissa, joiden tapahtumat sijoittuivat 1880- ja 1890-luvuille, kuvattiin karjatilan ja läheisen Medicine Bow'n kaupungin tapahtumia sekä tilan väen ja kaupungin lainvalvojien ponnisteluja ylläpitää järjestystä. Sarjan jaksot poikkesivat toisistaan siten, että osa niistä keskittyi tilan ja osa kaupungin tapahtumiin, minkä lisäksi joissakin jaksoissa olivat mukana kaikki tai useimmat sarjan päätähdet ja joissakin vain yksi tai kaksi heistä – jälkimmäisten jaksojen tapahtumat sijoittuivat yleensä jollekin vieraalle paikkakunnalle. Sarjan tunnussävelmän Lonesome Tree on säveltänyt Percy Faith. ==Näyttelijät== ==Vastaanotto Suomessa== Suomessa sarjaa alettiin esittää tammikuussa 1965 alkaen Tesvisiossa, joka saman vuoden maaliskuussa muuttui Ylen kakkoskanavaksi. TV2 näkyi pitkään vain eteläisessä Suomessa, joten Virginialainen ja muut kanavan tuolloiset ohjelmat ovat tuttuja vain osalle varttuneista suomalaisista. Helsingin Sanomien tv-kriitikko Jukka Kajava kirjoitti kesällä 1971 Virginialaisen olevan ”kaunis kakku, jonka sisällä ei taida olla edes silppua”. Hänestä se on pinnallisine ja dramaattisine ihmissuhteineen Peyton Placen kaltainen todiste väitteestä, että Yhdysvalloissa tv-ohjelmat tehdään lähinnä kymmenvuotiaan älykkyystasoa ja vastaanottokykyä ajatellen. Samoihin aikoihin pääosan näyttelijää James Drurya oli juuri kierrätetty suomalaisilla juhannusjuhlilla sarjahahmonsa roolissa. ==Lähteet== ==Aiheesta muualla== *Internet Movie Database – The Virginian Luokka:Yhdysvaltalaiset draamasarjat Luokka:Lännensarjat Luokka:1960-luvun televisiosarjat Luokka:1970-luvun televisiosarjat Luokka:NBC:n televisio- ohjelmat
Jacqueline Börner

Jacqueline Börner (s. 30. maaliskuuta 1965, Wismar) on saksalainen entinen pikaluistelija ja olympiavoittaja. Börnerin suurin saavutus on olympiakulta 1500 metriltä Albertvillessä 1992. Börner lukeutui aktiiviuransa aikana maansa urheilueliittiin. Hän voitti Saksan mestaruuskisoista neljä hopeaa ja kolme pronssia, muttei yhtään mestaruutta. Börnerin saavutuksiin lukeutuu myös EM- pronssit vuosina 1987, 1989, ja EM-hopea vuonna 1990. Vuonna 1990 hän saavutti myös maailmanmestaruuden. Hän voitti urallaan myös kahdeksan maailmancupin osakilpailua. Börner edusti urallaan TSC Berliiniä, ja häntä valmentajansa oli Thomas Schubert. Börner lopetti uransa vuonna 1996 jatkuvien loukkaantumisten vuoksi. ==Lähteet== * Profiili ja tilastoja. Web Archive (skateresults.com 2008). Luokka:Saksalaiset pikaluistelijat Luokka:Saksalaiset olympiavoittajat Luokka:Vuonna 1965 syntyneet Luokka:Elävät henkilöt
Repeämiä kartassa

Repeämiä kartassa on unkarilaisen kirjailijan Miklós Mészölyn novellikokoelma, joka sisältää yhdeksän Mészölyn novellikäännöstä. Kirjan on julkaissut vuonna 2007 Jyväskylän yliopiston ylioppilaskunnan pienkustantamo Kampus Kustannus. Käännöstyön ohjaajana on toiminut professori ja Kansainvälisen hungarologian seuran puheenjohtaja Tuomo Lahdelma. Alkuperäiset unkarinkieliset novellit ovat ilmestyneet kokoelmissa Alakulások (1975) ja Volt egyszer egy Közép- Európa (1989). Teoksen on toimittanut Tuomo Lahdelma. == Sisältö == * ”Kolme perunakuoriaista” (Három burgonyabogár) – suom. Kasperi Hasala * ”Itkuvirsi äidille” (Anyasirató) – suom. Eeva Haverinen ja Imre Bartis * ”Erään retken luonnostelma” (Vázlat egy kirándulásról) – suom. Tapani Hynynen * ”Tarina” (Történet) – suom. Hannu Kaiponen * ”Raportti viidestä hiirestä” (Jelentés öt egérrõl) – suom. Tuomas Laine-Frigren * ”Repeämiä kartassa” (Térkép, repedésekkel) – suom. Tuomas Laine-Frigren * ”Aliscan kartta” (Térkép Aliscáról) – suom. Salla Mikkola * ”Kohtaaminen” (Találkozás) – suom. Heli Mäkeläinen * ”Siivekkäät hevoset” (Szárnyas lovak) – suom. Arja Johanna Raimi == Lähteet == * Repeämiä kartassa, Finna.fi == Aiheesta muualla == * * Matias Huttunen: Repeämiä kartassa. Jyväskylän ylioppilaslehti 3/2008. Luokka:Novellikokoelmat Luokka:Vuoden 2007 kirjat Luokka:Unkarin kirjallisuus
Silta (albumi)

20 suosikkia – Silta on vuonna 1997 julkaistu Katriina Honkasen kokoelmalevy. == Kappaleet == # Silta (3:44) # Siljan talossa (3:23) # Matka Charlien kanssa (2:49) # Tähdet metsän takana (4:23) # Älä mene pois (3:59) # Sataispa aina (3:31) # Huhtikuu (3:16) # Saanko tulla kotiin (3:29) # Joku koputti mun oveen (3:48) # Vien sinut aamu katsomaan (4:10) # Sinut kutsuin (2:56) # Uneton (3:12) # Minä vein lyhdyn pimeään (4:45) # Valssi (2:43) # Tänä yönä (3:37) # Pienet aikuiset (4:26) # Punaiset kengät (3:59) # Kääpiö ja parrakas nainen (3:18) # Se on kummaa niin (3:40) # Marseillen saippuaa (3:43) ==Katso myös== * 20 suosikkia -sarjan muut levyt Luokka:Vuoden 1997 kokoelma-albumit Luokka:Suomalaiset iskelmäalbumit
Broidit

Broidit on vuonna 2003 valmistunut suomalainen draamaelokuva, jonka on ohjannut ja käsikirjoittanut Esa Illi. Elokuva on Illin ensimmäinen pitkä elokuva. ==Juoni== Samilla ja hänen pikkuveljellään Jonilla on noin 15 vuoden ikäero ja täysin erilaiset näkemykset elämästä. Leukemiaa sairastava Joni asuu Pärnussa, Virossa tyttöystävänsä kanssa. Joni tulee kuitenkin käymään Suomessa testeissä, minkä jälkeen hän lähtee takaisin Viroon. Myöhemmin Sami saa kuulla sairaalasta, että Jonin sairaus on vakavoitunut. Sami lähtee Viroon etsimään Jonia ja saamaan hänet Suomeen sairaalaan. ==Rooleissa== ==Lähteet== Luokka:Vuoden 2003 suomalaiset elokuvat Luokka:Suomalaiset draamaelokuvat Luokka:Elokuvat terveydenhoidosta
Bon Jovi (albumi)

__NOTOC__ Bon Jovi on Bon Jovi -yhtyeen debyyttialbumi vuodelta 1984. ”Runawaysta” kuvattiin myös musiikkivideo. Albumilta julkaistiin kaksi singleä: ”Runaway” ja ”She Don’t Know Me”. == Kappaleet == == Kokoonpano == * Jon Bon Jovi – laulu * Richie Sambora – kitara, taustalaulu * Alec John Such – basso, taustalaulu * David Bryan – koskettimet, taustalaulu * Tico Torres – rummut, taustalaulu * Hugh McDonald – basso (kappaleessa 1) * Roy Bittan – koskettimet (kappaleessa 1) * Tim Pierce – kitara (kappaleessa 1) == Arvostelut == * Allmusic: Allmusic levyarvio == Lähteet == Luokka:Vuoden 1984 albumit Luokka:Vuoden 1984 esikoisalbumit Luokka:Bon Jovin albumit
Maurice Garin

Maurice Garin (3. maaliskuuta 1871 – 19. helmikuuta 1957) oli italialaissyntyinen ranskalainen maantiepyöräilijä. Hän on jäänyt urheilun historiaan erityisesti ensimmäisen Ranskan ympäriajon voittajana (1903). Hän voitti 2 428 kilometrin pituisen kilpailun keskinopeudella 25,283 km/h. Garin voitti myös Paris-Roubaix'n vuosina 1897 ja 1898 sekä Bordeaux-Paris'n vuonna 1902. ==Lähteet== ==Aiheesta muualla== *Maurice Garin -artikkeli velofilo.fr- blogissa 8.7.2015. Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1871 syntyneet Luokka:Vuonna 1957 kuolleet
Esplanadi (albumi)

Esplanadi on vuonna 1997 julkaistu 20 suosikkia -sarjaan kuuluva Hootenanny Trion kokoelmalevy. == Kappaleet == # # # # # # # # # # # # # # # # # # # # Luokka:Vuoden 1997 kokoelma-albumit Luokka:Suomalaiset folkalbumit
Brick & Lace

Brick & Lace on Jamaikalta kotoisin oleva sisaruksista koostuva duo, joka laulaa R&B-tyyppist;ä musiikkia. Sisarten nimet ovat Nyanda ja Nailah Thourbourne. Brick & Lacen vuonna 2007 julkaistulta debyyttialbumilta Love Is Wicked julkaistiin singlet ”Get That Clear (Hold Up)”, ”Love Is Wicked”, ”Never, Never”, ”Take Me Back” sekä ”Bad To Di Bone”. Sisarukset vierailivat ensimmäistä kertaa Suomessa 24. huhtikuuta 2008. Keikat olivat Joensuun Nightissa ja Lahden Divassa. __NOTOC__ == Diskografia == === Albumit === * Love Is Wicked (2007) === Singlet === * ”Love Is Wicked” (2007) * ”Never, Never” (2008) * ”Take Me Back” (2008) * ”Bad to Di Bone” (2009) == Aiheesta muualla == * Viralliset kotisivut Luokka:Jamaikalaiset yhtyeet
7800° Fahrenheit

__NOTOC__ 7800° Fahrenheit on Bon Jovin albumi, joka ilmestyi huhtikuussa 1985. Bon Jovin mukaan levyn nimi viittaa lämpötilaan, jossa kivi nesteytyy. Siltä julkaistut singlet "In and Out of Love" ja "Only Lonely" nousivat Billboardin Hot 100 -listalle. ==Kappaleet== == Kokoonpano == * Jon Bon Jovi – laulu, kitara * David Bryan – koskettimet, taustalaulu * Richie Sambora – kitara, taustalaulu * Alec John Such – basso, laulu * Tico Torres – rummut, perkussiot, taustalaulu == Arvostelut == * Allmusic: Allmusic levyarvio == Lähteet == Luokka:Bon Jovin albumit Luokka:Vuoden 1985 albumit
Íñigo Landaluze

Íñigo Landaluze Intxaurraga (s. 9. toukokuuta 1977) on espanjalainen maantiepyöräilijä. Hän syntyi Baskimaassa ja aloitti ammattiuransa vuonna 2001. Hän edusti Euskaltel-Euskadi-joukkuetta kesäkuuhun 2009 saakka, jolloin jäi kiinni dopingista. Landaluze saavutti 101. sijan ensimmäisessä Ranskan ympäriajossaan vuonna 2003. Hän nousi huomattavaan kansainväliseen maineeseen kesällä 2005, jolloin hän voitti Dauphiné Libéré -ajon Ranskassa. Kohua aiheutti havainto poikkeuksellisen korkeasta testosteronitasosta. Landaluze vapautettiin kuitenkin dopingsyytöksistä, koska testauksessa oli ollut puutteita. Sama henkilö oli tutkinut sekä A- että B-näytteen, mikä ei ole sääntöjen mukaista. Landaluzen parhaat etappisijoitukset Ranskan ympäriajossa ovat vuoden 2006 kymmenennen etapin kolmas sekä vuoden 2007 seitsemännen osuuden toinen tila. Espanjan ympäriajossa 2006 hän oli 11. etapilla toinen. Landaluze antoi kaksi Cera-hormonia sisältänyttä dopingnäytettä kesäkuussa 2009: Dauphiné Libérén yhteydessä 7. kesäkuuta ja kilpailujen ulkopuolisessa testissä 16. kesäkuuta. Hän sai kahden vuoden kilpailukiellon ja lopetti uransa. ==Lähteet== *Íñigo Landaluze Trap–Friis-tietokannassa *Profiili cyclingarchives.com-sivustolla ===Viitteet=== Luokka:Espanjalaiset maantiepyöräilijät Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut pyöräilijät Luokka:Vuonna 1977 syntyneet Luokka:Elävät henkilöt
Stagg

Stagg on belgialainen soitinvalmistaja. Stagg on merkittävä tekijä Manner- Euroopan ja ja Britteinsaarten budjettiluokan soitinmarkkinoilla. Suurin osa Stagg-sähkökitaroista valmistetaan Saksassa. == Aiheesta muualla == *Yhtiön kotisivu *Kuva Luokka:Soitinvalmistajat Luokka:Kitaravalmistajat Luokka:Lyömäsoitinvalmistajat Luokka:Belgialaiset yritykset
Hootenanny Trio

Hootenanny Trio oli suomalainen folk-trio, joka perustettiin vuonna 1964 ja jonka viimeinen esiintyminen oli vuoden 1971 Kaustisen festivaaleilla.Hootenanny Trio: 20 suosikkia – Esplanadi Yhtyeen jäsenet olivat Juhani Joutsenniemi (kitara ja laulu), Keijo Räikkönen (kitara ja laulu) sekä Pertti Reponen (banjo ja laulu). Toisinaan yhtye esiintyi yhdessä Anki Lindqvistin tai Päivi Paunun kanssa. Yhtye nousi 1960-luvun puolenvälin folk-aallossa suosioon esittämällä aluksi amerikkalaisia kansanlauluja kuten ”Darling Corey” ja ”Weeping Willow”. Levymyyntilistoille se ylsi suomenkielisillä lauluilla kuten Keijo Räikkösen säveltämällä ja sanoittamalla tragikoomisella krapulan kuvauksella ”Esplanadi” sekä Tatu Pekkarisen sanoittamalla polkalla ”Halitulijallaa”. Hootenanny Trio teki omia tulkintojaan myös suomalaisista kansanlauluista kuten ”Hyvää hyvää iltaa” ja ”Niin minä neitonen sinulle laulan”. Keijo Räikkönen opiskeli valtiotieteitä Helsingin yliopistossa ja Juhani Joutsenniemi kauppatieteitä Helsingin kauppakorkeakoulussa. Vanhin jäsen Pertti Reponen oli vuodesta 1963 työskennellyt Yleisradion Suomen Televisiossa kameramiehenä ja tuli sittemmin tunnetuksi iskelmäsanoitustensa ohella tv-viihteen käsikirjoittajana, tuottajana ja ohjaajana. Reponen kirjoitti Hootenanny Triolle muun muassa 28 kuolonuhria vaatineesta Rauman merionnettomuudesta 1964 kertovan balladin ”28”. == Diskografia == * * * == Lähteet == == Aiheesta muualla == * Luokka:Suomalaiset folkyhtyeet
Pihamaina

Pihamaina (Acridotheres tristis) on aasialainen varpuslintu, joka on maailmalla suosittu lemmikkilintu ja voi oppia matkimaan ihmispuhetta. == Koko ja ulkonäkö == Linnun pituus on noin 23 senttimetriä, siipien kärkiväli 33–36,5 senttimetriä ja paino 100–130 grammaa. Pihamaina on hiukan kottaraista suurempi ja sillä on suuret keltaiset jalat, keltainen nokka ja laikku silmän alapuolella. Höyhenpuku on pääosin tumman ruskeanharmaa tai musta, alaperä, pyrstön kulmat ja laaja siipilaikku ovat valkoiset. Sukupuolet ovat samanvärisiä. Nuori lintu on aikuista himmeämmän värinen. Lajista tunnetaan useita alalajeja. Sekä aikuisella että nuorella linnulla on täydellinen sulkasato loppukesällä.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. United Kingdom. ISBN 0-19-854679-3 == Esiintyminen == Pihamaina on yleinen jokapaikan lintu Keski- ja Etelä-Aasiassa. Erillisiä ihmisen siirtämiä populaatioita on Australian itä- ja etelärannikolla, Uudessa-Seelannissa, Madagaskarilla, Kaakkois-Afrikassa, Arabian niemimaalla, Mustanmeren rannikolla ja monessa muussa paikassa. Laji on yleinen lemmikkilintu maailmalla. Lajin elinalueen koko on 1–10 miljoonaa neliökilometriä ja sen kanta on elinvoimainen. Toisaalta pihamaina on myös luokiteltu yhdeksi maailman sadasta haitallisimmasta vieraslajista. == Elinympäristö == Pihamaina pesii mielellään vuoristoisilla seuduilla ihmisasutuksen tuntumassa. Se on seurallinen, liikkuu parvina seuraillen karjaa ja ruokaillen pelloilla ja kaatopaikoilla. Pihamainat yöpyvät suurina parvina ruovikoissa, sokeriruokoviljelmillä, suurissa puissa, rautatieasemilla, varastorakennuksissa tai muissa turvallisissa paikoissa. == Lisääntyminen == Pesä on kolossa keskimäärin 7 metrin korkeudella, joko puunkolossa tai onkalossa, maakolossa, rakennuksessa, pöntössä, toisten lintulajien pesissä jne. Naaras munii 2–6, tavallisesti 4 tai 5 munaa. Muna painaa 7–8 grammaa. Molemmat emot hautovat, öisin vain naaras. Kuumimpaan aikaan iltapäivällä munia ei usein haudota lainkaan. Haudonta-aika on 13–18 päivää. Poikaset kuoriutuvat eriaikaisesti ja kasvavat eri tahtiin. Ne oppivat lentämään 3–5 viikon ikäisinä. Nuorimmat poikaset lähtevät usein pesästä ennen kuin ovat lentokykyisiä. Vanhemmat huolehtivat poikueesta useita viikkoja. Sukukypsä 1-vuotiaana. == Ravinto == Pihamaina on kaikkiruokainen. Parvi seurailee laiduntavaa karjaa tai puimakoneita etsien liikkeelle lähteneitä hyönteisiä ja muita selkärangattomia. Syö myös raatoja, jätteitä, siemeniä. == Lähteet == Luokka:Mainat Luokka:Lemmikkilinnut
Mats Larsson

Mats Larsson (s. 20. maaliskuuta 1980) on ruotsalainen entinen maastohiihtäjä ja olympiamitalisti. Larsson sijoittui Oberstdorfin MM-kilpailuissa 2005 sprintissä kuudenneksi ja kuului Ruotsin seitsemänneksi sijoittuneeseen viestijoukkueeseen. Kaudella 2005–2006 hän vakiinnutti paikkansa maailmancupissa sijoilla 15–30. Vuonna 2006 hän voitti myös olympiapronssia viestikisasta. Samoissa kisoissa hän sijoittui lisäksi 15 kilometrin perinteisen kilpailussa yhdeksänneksitoista. Larsson voitti sprinttikisan MM- hopeaa Sapporossa 2007. Liberecin MM-kilpailuissa 2009 hän oli parisprintissä kuudes. Hän ei ole voittanut yhtään maailmancupin henkilökohtaista osakilpailua (29.11.2010 mennessä). Parhaimmillaan hän on ollut sprintissä toinen Drammenissa ja kolmas Tukholmassa maaliskuussa 2007 sekä kolmas Kuusamossa joulukuussa 2007. Maailmancupin viestin voittaneeseen Ruotsin joukkueeseen hän kuului Jällivaarassa marraskuussa 2010. Mats Larsson ilmoitti lopettavansa uransa toukokuussa 2011. ==Lähteet== *Virallinen sivusto *FIS:n profiili Luokka:Ruotsalaiset maastohiihtäjät Luokka:Ruotsalaiset olympiamitalistit Luokka:Vuonna 1980 syntyneet Luokka:Elävät henkilöt
Ei kenenkään lähimmäinen

Ei kenenkään lähimmäinen on vuonna 1996 julkaistu 20 suosikkia -sarjaan kuuluva Hortto Kaalon kokoelmalevy. == Kappaleet == # # # # # # # # # # # # # # # # # # # # Luokka:Vuoden 1996 kokoelma-albumit Luokka:Hortto Kaalon albumit
Max Pauly

Max Pauly (1. kesäkuuta 1907 Wesselburen, Saksa – 8. lokakuuta 1946 Hameln, Saksa) oli SS-Sturmbannführer, joka toimi Stutthofin, Hohengemman ja Neuengammen keskitysleirien komentajana Toisen maailmansodan aikana. Pauly perusti ensimmäisen Saksan ulkopuolisen keskitysleirin, Stutthofin, vain päivää sodan syttymisen jälkeen 2. syyskuuta 1939 ja toimi sen johtajana elokuuhun 1942 asti. Max Pauly joutui oikeuden eteen erityisesti sodan loppuvaiheissa johtamansa Neuengammen keskitysleirin julmuuksista brittiläisessä sotarikosoikeudessa 18. maaliskuuta–13. toukokuuta 1946 Hampurissa. Hänet tuomittiin yhdessä 11 kollegansa kanssa kuolemaan ja teloitettiin hirttämällä 8. lokakuuta 1946. == Lähteet == Luokka:Saksalaiset teloitetut Luokka:Sotarikoksista teloitetut Luokka:SS-sotilaat Luokka:Vuonna 1907 syntyneet Luokka:Vuonna 1946 kuolleet
Askia Mohammad Ture

Askia Mohammad Ture (noin 1442–1538) oli afrikkalaisen Songhain valtakunnan johtaja. Mohammad Ture sai kunnianimen askia, 'voimakas', taisteluidensa seurauksena, ja nimi periytyi hänen seuraajilleen. Mohammad Turen hallituskaudella Songhai vahvistui ja laajeni Länsi-Afrikan kaikkien aikojen suurimmaksi valtioksi. Songhai hallitsi lännessä entisen Malin kuningaskunnan alueita ja laajeni hausojen maille nykyiseen Nigeriaan asti. Mohammad Ture lisäsi voimakkaasti kauppaa Euroopan ja Aasian kanssa. Timbuktu, Gao ja Djenné kehittyivät tärkeiksi kauppapaikoiksi. Hän edisti lukutaitoa ja perustutti useita kouluja. Hänen hallituskaudellaan julkaistiin useita oppikirjoja ja Sudanin historia, josta tuli myöhemmille historioitsijoille arvokas lähde ja ajankuva. Mohammad Ture oli itse harras muslimi, ja teki pyhiinvaelluksen Mekkaan 1496, mutta ei käännyttänyt alaisiaan pakolla. == Katso myös == *Askian hauta *Mansa Musa == Lähteet == Luokka:Hallitsijat Luokka:Songhaivaltakunta Luokka:1440-luvulla syntyneet Luokka:1530-luvulla kuolleet
John Rambo

John Rambo voi tarkoittaa seuraavia: * John Rambo (1943–2022), yhdysvaltalainen korkeushyppääjä ja vuoden 1964 olympiapronssimitalisti. * John Rambo (1661–1741), amerikkalainen poliitikko. * Rambo, Sylvester Stallonen esittämä kuvitteellinen toimintasankari.
Uccpárnáá Vuoli Ilmar

Niilo Ilmari Mattus eli Uccpárnáá Vuoli Ilmar (s. 9. helmikuuta 1945 Ylivieska) on inarinsaamelainen kielityöntekijä ja kulttuurivaikuttaja ja Anarâškielâ servin aktiivinen toimija sekä vuosina vuosina 2012–2015 Suomen saamelaiskäräjien kielineuvoston varajäsen. Lapsena hän asui Syysjärven () kylässä Inarin pohjoisosassa ja kävi koulua Kaamasessa. Vuonna 1966 hän toimi rauhanturvaajana, minkä jälkeen hän palasi Suomeen ja oli työssä rajavartijana vuosina 1967–1995. Uccpárnáá Vuoli Ilmar on tehnyt paljon töitä inarinsaamen eteen, esimerkiksi Anarâškielâ servin perustajajäsenenä ja toimittamalla yhdistyksen Anarâš-lehteä vuodesta 1988 lähtien. Sen lisäksi hän on kirjoittanut ja toimittanut useita inarinsaamenkielisiä kirjoja, esimerkiksi dokumenttiromaanin Čovčjäävrist Kaamâsân (Syysjärveltä Kaamaseen). Yhdessä Matti Morottajan kanssa hän on toimittanut novellikokoelman Kyelisieidi maccâm já eres novelleh (Kalaseidan paluu ja muita novelleja), joka ilmestyi jouluna 2005. Hän on suorittanut kokelasluokan radioamatöörin pätevyystutkinnon vuonna 1972. == Teokset == === Kirjoittajana === ;Nimellä Ilmari Mattus * * (pdf) * Vätsäri : erämaa järven takana, toim. Tapio Tynys, 2000 * Kaldoaivin erämaa- alueen ja Sammuttijängän-Vaijoenjängän soidensuojelualueen luonto, käyttö ja paikannimistö, 2004 === Kääntäjänä === * Luuhamkirje 1: pargokirje (1988) * Salmâkirje (1993) * === Toimittajana === * Kyelisieidi maccâm já eres novelleh (2005) === Kuvittajana === * Ánná já Jovna (1985) * Ánná já Jovnâ kyelipiivdost (1986) * Ánna já Jovnâ poccui kuvlân (1987) * Piiččus : párnáilaavlakirje (1987) === Äänittäjänä === * Vuossâmuš škovlâčohčâ (1992) == Palkinnot == * Suomen saamelaiskäräjien kulttuuripalkinto 21. marraskuuta 2003. * Suomen Kulttuurirahaston Lapin rahaston Mikael Agricola -mitali 2007. (Samalla kertaa tämän mitalin sai myös Matti Morottaja.) == Lähteet == == Aiheesta muualla == * Uccpárnáá Vuoli Ilmar Uccpárnáá Vuoli Ilmar Luokka:Elävät henkilöt
Rakkaudesta elämään

Rakkaudesta elämään (JHN 2034) on Pelle Miljoona & Avoimet Ovet -yhtyeen studioalbumi vuodelta 1981. Se on yhtyeen ainoaksi jäänyt albumi sekä Pelle Miljoonan kuudes albumi. Tällä levyllä Pelle Miljoona ottaa kantaa yhteiskunnallisiin kysymyksiin. Albumista ilmestyi CD-versio vuonna 1995 (JHNCD 2034). Albumin sisäpussin kuvat ovat 'Sienipilven varjossa' -kiertueelta 17. marraskuuta – 15. joulukuuta 1980. == Kappaleet == Kaikki kappaleet säveltänyt ja sanoittanut Pelle Miljoona sekä sovittanut Avoimet Ovet. A-puoli # # # # # B-puoli # * # # # # == Kokoonpano == * Pelle Miljoona – laulu, vähän kitaraa ja huuliharppua * Pekka "Rekku" Rechardt – kitara; urut (A3) * Junior Simola – basso ja laulu * Vando Suvanto – lyömäsoittimet ja laulu \+ * Pedro Hietanen – urut (A1, A2, A4) === Tuotanto === * Risto Hemmi – äänittäjä, miksaaja * Atte Blom ja Avoimet Ovet – tuottaja * Liisu – kannen suunnittelu * Pelle Miljoona – kannen suunnittelu * Riipinen – valokuvat & leiska, kannen suunnittelu * YK-liitto ja Serge Lutens – takakannen kuvat == Lähteet == * Discogs - Rakkaudesta Elämään kuvina Luokka:Vuoden 1981 esikoisalbumit Luokka:Pelle Miljoonan albumit Luokka:Atte Blomin tuottamat albumit
Pianokonsertto nro 3 (Rautavaara)

Einojuhani Rautavaaran kolmas pianokonsertto Gift of Dreams on säveltäjänsä uudempaan tuotantoon kuuluva teos pianolle ja sinfoniaorkesterille. Konsertto syntyi vuonna 1998 pianisti Vladimir Aškenazyn tilauksesta. Aškenazy halusi teoksen, jota hän voisi klassismin ajan tavan mukaisesti johtaa pianosolistin paikalta käsin, ilman kapellimestaria. Tästä syystä kolmannessa pianokonsertossa ei ole esimerkiksi niin tiheästi tahtilajin vaihdoksia kuin Rautavaaran teoksissa yleensä, koska niitä olisi hankala johtaa vaativan solistitehtävän lomasta. Konserton alaotsikko Gift of Dreams (Unien lahja) on sitaatti eräästä Rautavaaran 1970-luvulla säveltämästä kuorolaulusta Charles Baudelairen runoon. Runo sisältää sanat "les don des rêves", "unien lahja". Motiivi f-es-des-e, jolla mainitut sanat lauletaan esiintyy pitkin konserttoa erilaisina muunnelmina. Aškenazy teki konsertosta levyn Ondine-levymerkille, joka otettiin lämpimästi vastaan sekä kriitikoiden että klassisen musiikin harrastajien keskuudessa. Samalla levyllä on myös Rautavaaran orkesteriteos Autumn Gardens Aškenazyn johtamana. ==Rakenne== # Tranquillo (10 min) # Adagio assai (12 min) # Energico (6 min) ==Musiikki== Ensimmäinen osa alkaa sordinoitujen jousien pitkälinjaisena ja tyynenä mietiskelynä. Piano astuu näyttämölle pehmein impressionistisin soinnuin, jotka tuovat mieleen Claude Debussyn. Musiikki yltyy rauhallisen alun jälkeen vähitellen romanttisen kiihkeään menoon, kunnes loppua kohti vetäytyy takaisin omaan salaperäiseen maailmaansa. Hitaan toisen osan alussa kuullaan yksi muunnelma em. ns. "unimotiivista". Pianon soolokadenssi osan keskivaiheilla johdattaa musiikin hetkeksi dramaattisempaan vaiheeseen, kunnes tunnelma jälleen tyyntyy. Finaali on konserton selkeästi vauhdikkain ja voimakasilmeisin osa. Siinä kuullaan myös groteskimpia sointitehoja vastakohtana kahden ensimmäisen osan unenomaiselle lyyrisyydelle. Teos huipentuu lopulta viulujen intensiivisen teemaan sekä pianon ja gongien massiivisiin sointuihin. Partituurin loppusivuilla musiikki vaimenee "kuin etääntyvä näky, ehkä uni", kuten säveltäjä kirjoitti kantaesityskommentissaan. Luokka:Pianokonsertot Luokka:1990-luvun musiikkiteokset
Luettelo Suomen virallisen albumilistan ykkösistä vuonna 2005

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2005. Viikko Artisti/yhtye Levy Levy-yhtiö(t) 1 Ella ja Aleksi Lenni Lokinpoikanen Warner Music 2 Ella ja Aleksi Lenni Lokinpoikanen Warner Music 3 Ella ja Aleksi Lenni Lokinpoikanen Warner Music 4 Poets of the Fall Signs of Life Insomniac/Playground 5 Ella ja Aleksi Lenni Lokinpoikanen Warner Music 6 Ella ja Aleksi Lenni Lokinpoikanen Warner Music 7 Poets of the Fall Signs of Life Insomniac/Playground 8 Yö Kuolematon Poko 9 Aki Sirkesalo Sanasta miestä Capitol/EMI 10 Aki Sirkesalo Sanasta miestä Capitol/EMI 11 Aki Sirkesalo Sanasta miestä Capitol/EMI 12 Apulanta Kiila Levy-Yhtiö 13 Kotiteollisuus 7 Johanna Kustannus 14 Il Divo Il Divo RCA/Sony BMG 15 Il Divo Il Divo RCA/Sony BMG 16 Maija Vilkkumaa Se ei olekaan niin Warner Music 17 Maija Vilkkumaa Se ei olekaan niin Warner Music 18 Il Divo Il Divo RCA/Sony BMG 19 Il Divo Il Divo RCA/Sony BMG 20 Antti Tuisku Antti Tuisku RCA/Sony BMG 21 Antti Tuisku Antti Tuisku RCA/Sony BMG 22 Sentenced The Funeral Album Century Media Records 23 Antti Tuisku Antti Tuisku RCA/Sony BMG 24 Coldplay X & Y Parlophone/EMI 25 Coldplay X & Y Parlophone/EMI 26 Foo Fighters In Your Honor RCA/Sony BMG 27 Coldplay X & Y Parlophone/EMI 28 The Offspring Greatest Hits Columbia 29 The Offspring Greatest Hits Columbia 30 The Offspring Greatest Hits Columbia 31 Crazy Frog Crazy Hits Catchy Tunes/Bonnier Amigo 32 Crazy Frog Crazy Hits Catchy Tunes/Bonnier Amigo 33 Crazy Frog Crazy Hits Catchy Tunes/Bonnier Amigo 34 Crazy Frog Crazy Hits Catchy Tunes/Bonnier Amigo 35 Crazy Frog Crazy Hits Catchy Tunes/Bonnier Amigo 36 Eri esittäjiä Tilkkutäkki Warner Music 37 The Rasmus Hide from the Sun Playground 38 Children of Bodom Are You Dead Yet? Spinefarm 39 HIM Dark Light Heartagram/HMC 40 Nightwish Highest Hopes – The Best of Nightwish Spinefarm 41 Nightwish Highest Hopes – The Best of Nightwish Spinefarm 42 Nightwish Highest Hopes – The Best of Nightwish Spinefarm 43 Depeche Mode Playing the Angel Mute/EMI 44 Rammstein Rosenrot Mercury/Universal 45 CMX Pedot Herodes/EMI 46 Il Divo Ancora Syco Music/Sony BMG 47 Madonna Confessions on a Dance Floor Warner Music 48 System of a Down Hypnotize Columbia/Sony BMG 49 Il Divo Ancora Syco Music/Sony BMG 50 Il Divo Ancora Syco Music/Sony BMG 51 Il Divo Ancora Syco Music/Sony BMG 52 Il Divo Ancora Syco Music/Sony BMG == Katso myös == == Lähteet == * Musiikkituottajat → Tilastot → Suomen virallinen lista → Albumit 2005 Albumilista 2005
Pään luusto

Pään luusto () käsittää kaikki kallon luut ja siihen liittyvät luut. Pääkallon pohjan muodostaa takaraivoluun pars basilaris ja kitaluu, lateraalinen osa muodostuu parillisesta ohimoluusta, niskan puoleinen osa muodostuu takaraivoluun pars squamosasta ja pars lateralis:sta, aivo-ontelon katon muodostavat otsaluu, päälaenluu sekä inkaluu ja nenän puoleisen seinän muodostaa seulaluu. Pääkallon luut ovat yleensä nuorilla eläimillä kiinni toisissaan rustoliitoksilla, mutta liitokset luutuvat iän myötä. Muita pään luita, jotka kiinnittyvät pääkalloon, ovat kasvojen luut, yläleukaluu, alaleukaluu, välileuanluu, suulaenluu, siipiluu, vannasluu, kieliluut sekä korvan luut, joita ovat alasinluu, jalustin ja vasaraluu. ==Pään nivelet== * Leukanivel muodostuu ohimoluun ja alaleukaluun välille * Alaleukaluiden kahden puoliskon kärjen väliin muodostuu nivel * Hampaiden kiinnittyessä leukaluiden hammaskuoppiin muodostuu nivel * Ohimoluun ja kieliluun väliin muodostuu nivel
Kuuluisa Makedonia

Kuuluisa Makedonia () on laulu, jota usein pidetään Kreikan Makedonia-nimisen maakunnan kansallislauluna. ==Kreikkalainen alkuteksti== :Μακεδονία ξακουστή, :του Αλεξάνδρου η χώρα, :που έδιωξες τους βάρβαρους :κι ελεύθερη είσαι τώρα! :Ήσουν και θα ΄σαι ελληνική, :ελλήνων το καμάρι, :κι έμεις τα Ελληνόπουλα, :σου πλέκουμε στεφάνι. :Οι Μακεδόνες δεν μπορούν :να ζούνε σκλαβομένοι, :όλα και αν τα έχασαν :η λεφτεριά τους μένει! ==Translitteraatio== :Makedonía ksakustí, :tu Alexándru i hóra, :pu édiokses tus várvarus, :ki eléftheri íse tóra! :ĺsun ke tha se ellinikí, :ellínon to kamári, :ki emís ta Ellinópula, :su plékume stefáni! :I Makedónes den borún :na zúne sklavoméni, :óla ke an ta éhasan :i lefteriá tus ménei! ==Suora käännös== :Kuuluisa Makedonia :Alexanderin maa, :sinä karkotit barbaareja, :ja nyt, sinä olet vapaa! :Sinä olit, ja sinä olet kreikkalainen, :kreikkalaisten aivan ylpeys :ja me, Kreikan lapset, :palmikoimme sinulle kruunu :Makedonialaiset eivät voi :elää, orjuutti :vaikka ne menettäisivät muun, :niillä on aina niiden vapautta == Katso myös == * Makedonian lippu ==Aiheesta muualla== *Makedonia ksakusti *Makedonia ksakusti Luokka:Kansallislaulut Luokka:Makedonia (Kreikka)
Kierâš

Kierâš oli inarinsaamenkielinen painettu ja verkkoviikkolehti, joka alkoi ilmestyä 1. syyskuuta 2007Saamen kielilain toteutuminen 2004-2006, Saamelaiskäräjät, s. 23, 48. Lehteä kustansi Anarâškielâ serviEmilia Erkama, Kielelliset oikeudet Suomessa s. 76, pro gradu, Helsingin yliopisto 2012, ja sen päätoimittaja oli Petter Morottaja. Lehti ilmestyi kerran viikossa ja tarjosi inarinsaamenkielisille uutisia, ilmoituksia ja ajankohtaista keskustelunaiheita.Annika Pasanen, Inarinsaamen kielen revilatisaatio s. 139 Saamelaiskäräjien kulttuurilautakunta myönsi lehdelle julkaisutukea vuodeksi 2008. Ennen lehden lakkauttamista toimitus sai lehden tekoon rahoitusta Lapin sivistysseuralta. Lehti lakkautettiin vuonna 2011. ==Lähteet== Luokka:Suomalaiset saamenkieliset lehdet Luokka:Verkkolehdet
Henry L. Stimson

Henry Lewis Stimson (21. syyskuuta 1867 – 20. lokakuuta 1950) oli yhdysvaltalainen poliitikko. Hän toimi kahdesti Yhdysvaltain sotaministerinä, ensin William Howard Taftin ja myöhemmin Franklin D. Rooseveltin hallituksessa. Lisäksi hän toimi ulkoministerinä vuosina 1929-1933 ja Filippiinien kenraalikuvernöörinä vuosina 1927-1929\. == Elämäkerta == Stimson syntyi New Yorkin kaupungissa 21. syyskuuta 1867. Hän opiskeli Phillips Academy -koulussa Andoverissa, mistä valmistui vuonna 1884, ja Yalen yliopistossa, mistä valmistui vuonna 1888. Hän opiskeli jonkin aikaa myös Harvardin yliopistossa ja sai vuonna 1891 luvan lakimiehen toimen harjoittamiseen New Yorkin osavaltiossa.Fuess 1944-1947, s. 392 Hän ystävystyi New Yorkissa Theodore Rooseveltin kanssa, sillä heillä oli paljon yhteisiä piirteitä.Fuess 1944-1947, s. 393 Vuonna 1906 presidentti Theodore Roosevelt nimitti Stimsonin piirisyyttäjäksi New Yorkin osavaltion eteläiseen piiriin.Fuess 1944-1947, s. 394 Myöhemmin Roosevelt järjesti Stimsonin republikaanien ehdokkaaksi New Yorkin kuvernööriksi vuonna 1910, sillä Charles Evans Hughes ei halunnut pyrkiä kolmannelle kaudelle.Fuess 1944-1947, s. 397-399 Stimson kuitenkin hävisi vaalit 65 000 äänen erolla demokraattien John Alden Dixille.Fuess 1944-1947, s. 402 Seuraavana vuonna presidentti William Howard Taft nimitti Stimsonin sotaministerikseen. Stimson osallistui ensimmäiseen maailmansotaan Yhdysvaltain armeijan riveissä. Hän toimi lopulta 31. tykistörykmentin päällikkönä. Presidentti Calvin Coolidge nimitti Stimsonin vuonna 1927 Filippiinien kenraalikuvernööriksi. Stimson pysyi tehtävässä vuoteen 1929 asti, jolloin hänestä tuli Herbert Hooverin ulkoministeri vuosiksi 1929–1933. Toisen maailmansodan alettua demokraattisen puolueen presidentti Franklin D. Roosevelt pyrki yhdistämään maata, joten hän nimitti tunnetun republikaanipoliitikko Stimsonin sotaministeriksi vuonna 1940. Sotaministerinä Stimson vastusti moraalisista syistä toisen maailmansodan loppupuolella Saksan ja Japanin terrori- ja palopommituksia. Hän myös arveli, että Yhdysvaltain ei Neuvostoliiton muodostaman uhan vuoksi kannattaisi tuhota Saksan teollisuutta täydellisesti. Myös ydinaseen käyttöön hän suhtautui kriittisesti. Stimson jäi Harry S. Trumanin noustua presidentiksi eläkkeelle 21. syyskuuta 1945, sillä tuli tämän kanssa huonosti toimeen. Hän kuoli Washingtonissa 20. lokakuuta 1950. == Bibliografia == Lähde: * American Policy in Nicaragua (1927) * Democracy and Nationalism in Europe (1934) * The Far East Crisis (1936) * On Active Service in Peace and War (omaelämäkerta, 1948) == Lähteet == * === Viitteet === Luokka:Yhdysvaltain ulkoministerit Luokka:Yhdysvaltain sotaministerit Luokka:Yhdysvaltalaiset ensimmäisen maailmansodan sotilaat Luokka:Yhdysvaltalaiset republikaanipoliitikot Luokka:Franklin D. Rooseveltin hallituksen jäsenet Luokka:Vuonna 1867 syntyneet Luokka:Vuonna 1950 kuolleet
Yakubu Gowon

Kenraali Yakubu Dan-Yumma Gowon (s. 19. lokakuuta 1934) oli Nigerian sotilashallituksen johtaja vuosina 1966–1975. Hänen kaudellaan käytiin Biafran sota (1966–1970). Gowon opiskeli sotilasuralle Ghanassa ja Englannin Sandhurstissa. Tammikuun 1966 vallankaappauksen yhteydessä kenraali Johnson Aguiyi-Ironsi nimitti Gowonin ylipäälliköksi. Myöhemmin hän noisi valtionpäämieheksi ja jatkoi toimessa vuoteen 1975 asti. Sotilashallitus kaatui vallankaappauksessa kesällä 1975, ja Gowon lähti maanpakoon Britanniaan, jossa hän hankki tohtorintutkinnon valtiotieteellisestä Warwickin yliopistosta. Gowan asui maanpaossa Pohjois-Lontoon ja Hertfordshiren rajalla, missä hän on suurelta osin tullut osaksi alueen englantilaista yhteisöä .Hän toimi myös tuolloin kirkkoherrana Pyhän Neitsyt Marian seurakuntakirkossa == Lähteet == Luokka:Nigerian presidentit Luokka:Vuonna 1934 syntyneet Luokka:Elävät henkilöt
Kasvojen luut

Kasvojen luihin () kuuluvat nenäluu, kyynelluu ja poskiluu. Nenäluu muodostaa nenäontelon katon. Kyynelluu osallistuu silmäkuopan muodostukseen. Kyynelluussa on syvennys, jossa sijaitsee kyynelpussi. Luokka:Pään luusto Luut de:Schädel#Die Knochen des Schädels